**Өкініш**

***«Себебі Құдайдың еркімен болған қайғы-қасірет адамның Оған бет бұрып, құтқарылуына түрткі болады. Ол кейін соған өкінбейді де. Ал күнәкар дүниелік қайғы-қасіреттің нәтижесі — рухани өлім.»***

***(Қорынттықт. 2-хат 7:10)***

Қателіктер, жіберіп алған мүмкіндіктер, жоғалтулар туралы өкініштер біздің өмірімізге күшті әсер етуі мүмкін.

Бір тілші адамдардан олардың өмірлеріндегі ең үлкен өкініштері туралы сұрады. Кейбір адамдар ата-анасы қайтыс болғанға дейін олармен татуласпағанына, ал кейбіреулері ешқашан да жыныстық зорлық-зомбылыққа ұшыраған кезі туралы айтпағаны үшін қатты өкінетіндерін айтты.

Біздің көңілімізді түсіртетін немесе ұятқа қалдыратын нәрселермен не істей аламыз? Кейбір адамдар болуы мүмкін басқа өмірді елестетіп, сол туралы армандайды. Басқалары өз қателіктерінің кесірінен ешқашан табысқа жете алмайтындай сезінуі мүмкін.

Жақсы жаңалық мынада, біз өткенді өзгерте алмаймыз, бірақ бүгін Иса бізге үміт, кешірім және жаңа өмір ұсынады. Киелі кітапта былай делінген: «Себебі Құдайдың еркімен болған қайғы-қасірет адамның Оған бет бұрып, құтқарылуына түрткі болады. Ол кейін соған өкінбейді де. Ал күнәкар дүниелік қайғы-қасіреттің нәтижесі — рухани өлім.» (Қорынттықтарға 2-хат 7:10).

Құдай бізді кешіреді және біз тіпті үлкен қателіктер жасасақ та, жағдайды біздің игілігімізге аударта алады. Өз қателіктерімізді Құдайға тапсырған кезде, жаңа өмірге, жаңа бастауға деген бізде үлкен үміт пайда болады.